বিএনপির ষষ্ঠ জাতীয় সম্মেলন ও কাউন্সিল অনুষ্ঠানের জন্য ইঞ্জিনিয়ার্স ইনস্টিটিউশনের পাশাপাশি সোহরাওয়ার্দী উদ্যানও ব্যবহারের অনুমতি পেয়েছে দলটি।বিএনপির স্থায়ী কমিটির সদস্য গয়েশ্বর চন্দ্র রায় বৃহস্পতিবার বিকেলে গণমাধ্যমের কাছে এ তথ্য নিশ্চিত করেছেন।এর আগে ইঞ্জিনিয়ার্স ইনস্টিটিউশনে ১৯ মার্চ কাউন্সিল করার জন্য গত ২ মার্চ অনুমতি পায় বিএনপি। পাশাপাশি তারা সোহরাওয়ার্দী উদ্যান ব্যবহারের অনুমতি চেয়েও আবেদন করে। জানা গেছে, বিএনপির আবেদনের পরিপ্রেক্ষিতে ইঞ্জিনিয়ার্স ইনস্টিটিউশন মিলনায়তন ছাড়াও এর সামনের প্রাঙ্গণ, পূর্ব দিকের সামনের সড়ক, সেমিনার হল, পেছনের মাঠ অর্থাৎ নতুন ভবনের সামনের মাঠও বরাদ্দ দেওয়া হয়েছে।